En stor og kraftig (20-30 millimeter), langbeint, blankt svart skarabé. Hodet er stort og bredt, spadeformet, med kraftige tenner langs forkanten. Pronotum er bredt (bredere enn dekkvingene), ganske fint punktert. Dekkvingene er forholdsvis korte og brede. Beina er kraftige og ganske lange, frambeina er omdannet for graving, med kraftige, skovlaktig pigger på utsiden. Fotleddene på forbeina er forsvunnet.